

 REPUBLIKA HRVATSKA

ŽUPANIJSKO DRŽAVNO ODVJETNIŠTVO U KARLOVCU

 Karlovac, Trg hrvatskih branitelja 1

Broj: R-5/2025-2

Karlovac, 29. siječnja 2025.

VMB/DP

|  |  |
| --- | --- |
| Razina:Razdjel: Glava:RKP:Matični broj:OIB:Djelatnost:IBAN:  | 1110975361103123545963519748038423HR0323900011100012991 |

BILJEŠKE UZ FINANCIJSKO IZVJEŠĆE

za razdoblje 01.01.-31.12.2024. godine

IZVJEŠTAJ O PRIHODIMA I RASHODIMA,

PRIMICIMA I IZDACIMA

Obrazac: PR-RAS

|  |  |
| --- | --- |
| UKUPNI PRIHODI - RAZRED 6 |  1.019.136,07 |
| UKUPNI RASHODI - RAZRED 3 | 1.011.999,92 |
| VIŠAK PRIHODA POSLOVANJA - X001 |  **7.136,15** |

|  |  |
| --- | --- |
| VIŠAK PRIHODA POSLOVANJA | 7.136,15 |
| IZDACI ZA FINANCIJSKU IMOVINU I OTPLATU ZAJMOVA – RAZRED 5 | 4.202,09 |
| VIŠAK PRIHODA I PRIMITAKA - X005 |  **2.934,06** |

|  |  |
| --- | --- |
| VIŠAK PRIHODA I PRIMITAKA |  2.934,06 |
| MANJAK PRIHODA I PRIMITAKA – PRENESENI  | 9.371,95 |
| MANJAK PRIHODA I PRIMITAKA RASPOLOŽIV U SLJEDEĆEM RAZDOBLJU – Y006 | **6.437,89** |

U razdoblju od 01. siječnja do 31. prosinca 2024. godine ostvareni su ukupni prihodi poslovanja u iznosu od 1.019.136,07 eura i odnose se na prihode od kamata na depozite po viđenju 0,14 eura, vlastite prihode od fotokopiranja 669,78 eura, prihode iz nadležnog proračuna za financiranje rashoda poslovanja 1.014.264,06 eura i prihoda iz nadležnog proračuna za financiranje rashoda za nabavu nefinancijske imovine 4.202,09 eura. U istom periodu ostvareni su ukupni rashodi poslovanja u iznosu od 1.011.999,92 eura iz čega proizlazi da je ostvaren višak prihoda poslovanja u iznosu od 7.136,15 eura.

U kolovozu 2022. godine putem financijskog leasinga nabavljeno je novo službeno vozilo uz odobrenje Ministarstva financija za preuzimanjem obveza u budućim razdobljima. Prema tome, nakon što se od viška prihoda poslovanja oduzmu izdaci za financijsku imovinu i otplatu zajmova od 4.202,09 eura, dobiveni rezultat je višak prihoda i primitaka u iznosu od 2.934,06 eura.

Uz preneseni manjak iz prethodne godine od 9.371,95 eura i prethodno utvrđenih rezultata poslovanja u ovom izvještajnom razdoblju ostvaren je ukupni manjak prihoda i primitaka za pokriće u sljedećem razdoblju u iznosu od 6.437,89 eura. Stanje novčanih sredstava na kraju izvještajnog razdoblja iznose 0,04, a odnose se na prispjele kamate na oročena sredstva i depozite po viđenju. Iznos novčanih sredstava na kraju izvještajnog razdoblja odgovara inventurnom stanju za 2024. godinu.

 Prilikom popunjavanja ovog obrasca na pojedinim stavkama rashoda dolazi do većih odstupanja, a za koja dajemo pojašnjenje u nastavku;

* službena putovanja – indeks povećanja u odnosu na prethodnu godinu je 123,9 s obzirom na povećani broj pohađanih radionica i seminara održanih u 2024. godini
* stručno usavršavanje zaposlenika – indeks povećanja iznosi 249,6 s obzirom na povećani broj prijavljenih seminara odnosno savjetovanja gdje je bilo potrebno izvršiti uplatu kotizacije,
* premije osiguranja – s obzirom na povećanje cijena obveznog osiguranja vozila koje je izmjenom Zakona o obveznom osiguranju uslijedilo početkom 2024. godine, zabilježeno je povećanje indeksa za 46% po stavci premije osiguranja,
* ostali nespomenuti rashodi poslovanja – indeks povećanja iznosi 231,9 s obzirom na povećanje cijene usluga FINE i korištenja poslovnih certifikata
* bankarske usluge i usluge platnog prometa – indeks povećanja iznosi 172 zbog povećanog priliva prometa putem žiro-računa otvorenog kod Hrvatske poštanske banke d.d. kao i povećanje cijene njihovih usluga

BILANCA

Obrazac: BILANCA

Pregledom popunjenosti obrasca Bilanca vidljivi su veći indeksi povećanja od na kontima uredske opreme i namještaja, s obzirom da je, sukladno Odluci o prijenosu informatičke opreme i uredskog namještaja od strane Ministarstva pravosuđa ovo državno odvjetništvo kao krajnji korisnik prenijelo informatičku opremu i uredski namještaj u trajno vlasništvo, a time je povećan i ispravak vrijednosti informatičke opreme i uredskog namještaja (amortizacija). Nadalje, povećan je i iznos ispravka vrijednosti prijevoznih sredstava s indeksom povećanja od 132,6 radi amortizacije službenog automobila. Indeks povećanja za potraživanja za više plaćene poreze i doprinose iznosi 100, a radi se o potraživanjima za poreze po konačnom obračunu poreza i prireza.

Izvanbilančni zapisi iznose 85.111,98 eura. Od toga 63.330,24 eura odnosi se na stanje dospjelih, a nepodmirenih potraživanja zaposlenika za isplatu doprinosa za mirovinski beneficirani radni staž dužnosnika. Preostali iznos od 21.781,74 eura odnosi se na prijenos salda sa 31.12.2011. prilikom udruživanja Županijskog državnog odvjetništva u Gospiću sa Županijskim državnim odvjetništvom u Karlovcu, odnosno prijenos tuđe imovine dobivenu na korištenje.

IZVJEŠTAJ O RASHODIMA PREMA FUNKCIJSKOJ KLASIFIKACIJI

Obrazac: RAS funkcijski

Stanje rashoda po funkcijskoj klasifikaciji, odnosno njihovoj namjeni, prikazan je unutar djelatnosti pravosuđa u ukupnom iznosu od 1.011.999,92 eura.

IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Obrazac: P-VRIO

Povećanje u obujmu imovine odnosi se na pristiglu informatičku te uredsku opremu i namještaj, a sve prema Odlukama o prijenosu od strane Ministarstva pravosuđa, uprave i digitalne transformacije kako slijedi;

* Odlukom o prijenosu informatičke opreme nabavljeno je 3 komada računala ukupne nabavne vrijednosti 2.299,77 eura,
* Odlukom o prijenosu uredskog namještaja i opreme nabavljen je uredski namještaj ukupne nabavne vrijednosti 4.783,25 eura,
* Odlukom o prijenosu audio-video opreme nabavljen je audio-video uređaj nabavne vrijednosti 12.936,73 eura,
* Odlukom o prijenosu informatičke opreme nabavljeno je 10 komada računala ukupne vrijednosti 7.862,50 eura.

IZVJEŠTAJ O OBVEZAMA

Obrazac: OBVEZE

Stanje obveza Županijskog državnog odvjetništva u Karlovcu na početku izvještajnog razdoblja iznose 92.774,23 eura. Podmirene obveze u izvještajnom razdoblju iznose 1.034.705,85 eura, a sastoje se od obveza za rashode poslovanja u iznosu od 1.030.503,73 eura i obveza za financijsku imovinu od 4.202,09 eura. Prema prethodno navedenom stanje dospjelih obveza na kraju izvještajnog razdoblja iznosi 96.445,68 eura.

ŽUPANIJSKA DRŽAVNA ODVJETNICA

Vera Magdić – Bižanović